ร้านเดอะแกรนด์ ฮอตแพนแอนด์ชาบู เป็นร้านบุฟเฟ่ต์กระทะร้อน และชาบูสุกี้สไตล์ญี่ปุ่น พอดีคุณ Qu Sang ชักชวนเพื่อน ๆ และเป็นเจ้ามือ มาทานพร้อมกับคณะของเค้า เส้นทางร้านอยู่ถนนเส้นอ่างศิลา มาจากถนนสุขุมวิท เลยแยกไฟแดง รพ.เอกชลมา ยูเทริน อยู่ตรงข้ามกับตลาดนัด บรรยากาศร้านแต่ง แบบญี่ปุ่นเลยค่ะ

อาหารมื้อนี้ เป็นเฉพาะปิ้ง ย่าง 289 บาท/ท่าน ปิ้งบนกระทะแบนร้อน สุกรวดเร็วทันใจดี เสริฟเป็นเนื้อหมู เนื้อวัว ตับ ปลาหมึก กุ้ง พวกไส้กรอก แฮม อาหารทานเล่นพร้อมชุดผักสด และข้าวผัดกระเทียม ตบท้ายด้วยผลไม้

นอกเหนือจากปิ้งย่างแล้ว ยังมีบุฟเฟ่ต์ชาบู 319บาท/ท่าน ไว้บริการ รวมถึงมีเมนูเซต อาหารกลางวัน ในช่วงเวลา 11:00 - 14:00 ด้วย เริ่มต้นที่ราคา 129 - 220 บาท
สำหรับเมนูปิ้ง ย่าง ที่ทาน วัตถุดิบค่อนข้างดี น้ำจิ้ม มีใหัเลือก 3 สไตล์ รสชาติก็โอเค ถือว่าราคาไม่แพงจนเกินไป เป็นอีกทางเลือกของคนที่ชอบ ปิ้ง ย่าง

ทางร้านมีบริการจัดส่ง แบบเดลิเวอร์รี่ สอบถามที่ โทร.
091 253 6100 ( รัศมี 5 กิโลเมตรรอบร้าน )